section_heading: Kvalifikacije
paragraph_text: Iako se za sve sesije tijekom vikenda osim utrke najavljivala kiša, i kvalifikacije su krenule po suhim uvjetima. Marcus Ericsson je svoj Sauber C37 razbio na izlasku iz 'S' zavoja nešto manje od 10 minuta prije kraja prve kvalifikacijske runde. Kvalifikacije su prekinute na nekoliko minuta zbog tog incidenta. Nakon restarta kvalifikacija, vozači su na supersoftu lovili posljednje brze krugove. Iznenađenje je bilo ispadanje Nice Hülkenberga koji je ostao na 16. mjestu, četiri stotinke iza Lance Strolla koji se sjajnim krugom provukao u drugu kvalifikacijsku rundu. Strollov momčadski kolega Sergej Sirotkin to nije uspio iako je kao i Hülkenberg bio unutar desetinke zaostatka. Na samom dnu, uz Ericssona, ostala su dva i McLarena.